ບັນດານັກເຄຶ່ອນໄຫວມຽນມາ ພິຈາລະນາວ່າ ຈະກັບຄືນເມືອບ້ານ ຫລືບໍ່ (ເບິ່ງວີດີໂອລາວ/ອັງກິດ)
ນາງ ຄິນ ​ໂອ​ມາ ​ໄດ້​ອາ​ໄສ​​ຢູ່​ໃນ​ປະ​ເທດ​ໄທ​ ມາ​ໄດ້ 23 ປີ​ແລ້ວ ​ແຕ່ຍັງ​ບໍ່​ພ້ອມ​ທີ່​ ຈະ​ກັບ​ຄືນ​ປະ​ເທດ​ ຍ້ອນບໍ່ແນ່ໃຈນໍາລັດຖະບານ.
ໃນລະຫວ່າງການກົດຂີ່ປາບປາມທາງການເມືອງເປັນເວລາຫລາຍສິບປີ ໃນມຽນມານັ້ນ ພວກທີ່ເຄື່ອນໄຫວຄັດຄ້ານລັດຖະບານຫລາຍຄົນ ໄດ້ພາກັນຫລົບໜີອອກໄປຢູ່ນອກປະເທດແລະ ດໍາລົງຊີວິດພັດຖິ່ນຢູ່ຕ່າງແດນ ໃນຂະນະປະຕິບັດງານເພື່ອໃຫ້ມີການປ່ຽນແປງໄປສູ່ປະຊາທິ ປະໄຕພາຍໃນປະເທດ ໃນຮອບປີຜ່ານມານີ້ ມຽນມາໄດ້ດໍາເນີນການປະຕິຮູບທາງການເມືອງຫລາຍຢ່າງ ແຕ່ຫລາຍໆຄົນກໍຍັງລັງເລໃຈທີ່ຈະກັບຄືນເມືອບ້ານ ຜູ້ສື່ຂ່າວວີໂອເອ Steve Sandford ໄດ້ໂອ້ລົມກັບພວກນັກເຄື່ອນໄຫວຊາວມຽນມາ ທີ່ອາໃສຢູ່ທາງພາກເໜືອຂອງໄທ ຊຶ່ງທອງປານມີລາຍລະອຽດຂອງເລຶ່ອງນີ້ ມາສະເໜີທ່ານ ການກວາດລ້າງທາງການເມືອງໄດ້ເປັນສິ່ງທີ່ ຄັ້ງນຶ່ງ ຊີ້ບອກພາບພົດຂອງລັດຖະບານທະ ຫານມຽນມາທີ່ມີຊື່ສຽງບໍ່ດີນັ້ນ ຄືນັບຕັ້ງແຕ່ປີ 1988 ເປັນຕົ້ນມາ ພົນລະເຮືອນຫລາຍ ພັນຄົນຖືກຂ້າຕາຍ ຫລືບໍ່ຖືກຈັບເຂົ້າຄຸກ ຫລາຍໆຄົນໄດ້ຫລົບໜີອອກໄປຢູ່ນອກປະເທດ ນັກເຄື່ອນໄຫວ ຄິນ ໂອມາ ໄດ້ອາໃສພັດຖິ່ນຢູ່ໃນປະເທດໄທ ມາໄດ້ 23 ປີແລ້ວ ແລະກ່າວວ່າ ນາງຍັງບໍ່ພ້ອມທີ່ຈະກັບຄືນປະເທດ ໃນປີ 1988 ນັກສຶກສາທີ່ເປັນນັກເຄຶ່ອນໄຫວ ຊາລາຍ ຢໍ ອອງ ເປັນຜູ້ບັນຊາການກໍາລັງກະບົດ ສູ້ລົບກັບທະຫານລັດຖະບານມຽນມາ ໃນໄລຍະ ຫລາຍໆປີຕໍ່ມານັ້ນ ພໍ່ແລະອ້າຍນ້ອງຂອງລາວຖືກຈັບເຂົ້າຄຸກ ຍ້ອນກິດຈະ ກໍາທາງການເມືອງຂອງພວກເຂົາເຈົ້າ ທີ່ເຮັດໃຫ້ ຊາລາຍ ຍັງມີຄວາມຊົງຈໍາອັນຂົມຂື່ນ ຢູ່ຕະຫລອດມາ ການພັດຖິ່ນເປັນເວລາຫລາຍປີ ໝາຍເຖິງການປ່ຽນແປງຢ່າງໃຫຍ່ຫລວງ ຫລາຍໆຄົນໄດ້ສ້າງຕັ້ງຄອບຄົວ ແລະກໍເຖົ້າແກ່ຊະລາຂຶ້ນ ໂດຍທີ່ບໍ່ມີໂອ ກາດໄດ້ກັບເມືອເຫັນບ້ານເກີດເມືອງນອນຂອງພວກເຂົາເຈົ້າ ນາຍຊາລາຍ ກ່າວວ່າ ເຖິງແມ່ນຄອບຄົວຂອງລາວໄດ້ເຮັດໃຫ້ລາວມີຄວາມລະມັດລະວັງຫລາຍຂຶ້ນ ແຕ່ລາວກໍຍັງມຸ້ງໝັ້ນນໍາການຕໍ່ສູ້ຂອງລາວຢູ່ ນາຍຊາລາຍ ກ່າວວ່າ ຕົນຍັງລໍຖ້າເບິ່ງຢູ່ ກ່ອນທີ່ຈະຕັດສິນໃຈວ່າ ຈະພາຄອບຄົວ ກັບຄືນໄປຢູ່ປະເທດບ້ານເກີດ ນັ້ນຫລືບໍ່? ເວລານີ້ ພວກເຮົາຍັງບໍ່ມີສັນຕິພາບເທື່ອດອກ ບາງຄົນກໍເວົ້າວ່າຫລາຍສິ່ງ ຫລາຍຢ່າງໄດ້ປ່ຽນແປງໄປແລ້ວຢູ່ໃນມຽນມາ ແຕ່ຂ້ອຍຍັງບໍ່ຖືວ່າເປັນການ ປ່ຽນແປງທີ່ແທ້ຈິງ ເຮົາຕ້ອງລໍຖ້າເບິ່ງໄປນີ້ຫລະ ສໍາລັບຄວາມຮູ້ສຶກຂອງນາຍ ຊາລາຍ ແລະຄົນອື່ນໆອີກຫລາຍຄົນແລ້ວ ມຽນມາແມ່ນຍັງບໍ່ໄດ້ ປ່ຽນແປງຫລາຍ ພໍທີ່ພວກຕົນຈະກັບຄືນເມືອ ເທື່ອ